KOMISIJAS PAZIŅOJUMS EIROPAS PARLAMENTAM atbilstīgi Līguma par Eiropas Savienības darbību 294. panta 6. punktam,par Padomes nostāju attiecībā uz Komisijas paziņojumu Eiropas Parlamentam, ko tā atbilstīgi LESD 294. panta 6. punktam pieņēma par Padomes pirmajā lasījumā pieņemto nostāju attiecībā uz Eiropas Parlamenta un Padomes Direktīvas pieņemšanu, ar ko groza Direktīvu 2000/75 saistībā ar vakcināciju pret infekciozo katarālo drudzi /* COM/2011/0943 galīgā redakcija - 2010/0326 (COD) */





2010/0326 (COD) KOMISIJAS PAZIŅOJUMS EIROPAS PARLAMENTAM atbilstīgi Līguma par Eiropas Savienības darbību 294. panta 6. punktam, par Padomes nostāju attiecībā uz Komisijas paziņojumu Eiropas Parlamentam, ko tā atbilstīgi LESD 294. panta 6. punktam pieņēma par Padomes pirmajā lasījumā pieņemto nostāju attiecībā uz Eiropas Parlamenta un Padomes Direktīvas pieņemšanu, ar ko groza Direktīvu 2000/75 saistībā ar vakcināciju pret infekciozo katarālo drudzi 1. PRIEKšVēSTURE Datums, kad priekšlikumu nosūta Eiropas Parlamentam un Padomei (dokuments COM(2010(666)/EC final – / COD): 2010/0326 | 2010. gada 15. novembris | Eiropas Ekonomikas un sociālo lietu komitejas atzinuma datums: | 2011. gada 15. marts | Eiropas Parlamenta atzinuma datums (pirmais lasījums): | 2011. gada 7. aprīlis | Padomes nostājas pieņemšanas datums: | 2011. gada 15. decembris | Komisija 2010. gada 15. novembrī likumdevējam iesniedza priekšlikumu Padomes Direktīvai, ar ko groza Direktīvu 2000/75/EK[1] saistībā ar vakcināciju pret infekciozo katarālo drudzi (COM(2010)666), atgremotāju (liellopu, aitu, kazu) slimību, kas pēdējo desmit gadu laikā ES radījusi būtiskus ekonomiskus zaudējumus. Komisijas priekšlikuma tiesiskais pamats ir Padomes 1992. gada 17. decembra Direktīva 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību[2], un jo īpaši tās 15. panta otrais ievilkums. Diskusijās Padomē neviena no dalībvalstīm neiebilda pret priekšlikuma tekstu, kad tas tika iesniegts tehniskām pārrunām galveno veterinārijas speciālistu un lauksaimniecības padomnieku un atašeju sanāksmē 2011. gada 13. janvārī. Pastāvīgo pārstāvju komiteja ( COREPER ) vienbalsīgi apliecināja šā jautājuma steidzamību un bez diskusijām 2011. gada 26. janvārī pieņēma dalībvalstu nostāju. COREPER priekšsēdētājs 2011. gada 26. janvāra vēstulē nosūtīja Komisijas priekšlikumu Eiropas Parlamentam, kuram pievienoja priekšlikumu mainīt tā tiesisko pamatu uz LESD 43. panta 2. punktu, likumdevējiem ievērojot parasto likumdošanas procedūru. COREPER arī aicināja Parlamentu šo jautājumu izskatīt steidzamības kārtā, lai ievērotu Komisijas priekšlikuma termiņus. Eiropas Parlaments pieņēma atzinumu pirmajā lasījumā 2011. gada 7. aprīlī. Komisija negrozīja priekšlikumu pēc šā pirmā lasījuma. Padome jau ir paudusi atbalstu Komisijas ierosinātajiem pasākumiem, un ir ar mieru atbalstīt Eiropas Parlamenta pieņemtos maznozīmīgos grozījumus. Uz horizontālo jautājumu par atbilstības tabulām tagad attiecas iestāžu nolīgums, ko 2011. gada 29. septembrī apstiprināja Konkurētspējas padomē un 2011. gada 20. oktobra Eiropas Parlamenta priekšsēdētāju konferencē. Padome ir pieņēmusi savu nostāju pirmajā lasījumā 15. decembrī, lai, iespējams, panāktu pirmstermiņa otrā lasījuma vienošanos. Ekonomikas un sociālo lietu komitejas atzinumu pieņēma 2011. gada 15. martā (NAT/512). Ziņotājs: Ludvík JIROVEC kgs. 2. KOMISIJAS PRIEKšLIKUMA MēRķIS Komisijas priekšlikuma mērķis ir piedāvāt lielāku elastīgumu saistībā ar vakcināciju pret infekciozo katarālo drudzi, lai varētu vakcinēt arī dzīvniekus, kas atrodas ārpus zonām, kurās piemēro dzīvnieku pārvietošanas ierobežojumus. Tādējādi ar Komisijas priekšlikumu groza Padome Direktīvu 2000/75/EK. Direktīvas 5. pantu groza tā, lai kompetentās iestādes atļautu vakcināciju pret infekciozo katarālo drudzi, ja ir veikts īpašs riska novērtējums. Direktīvas 2000/75/EK 8. panta 2. punkta b) apakšpunkta grozījumā paredzēts, ka uzraudzības zonā nedrīkst veikt vakcināciju ar “modificētām, dzīvām, novājinātām” vakcīnām. Turklāt priekšlikumā paredzēts grozīt Direktīvas 10. panta 2. punktu, lai pašreizējais aizliegums pret vakcināciju uzraudzības zonā tiktu attiecināts tikai uz vakcināciju ar “modificētām, dzīvām, novājinātām” vakcīnām; tādējādi tiktu atļauta vakcinācija ar “inaktivētām vakcīnām”, kas ir drošākas. Turklāt Komisijas priekšlikumā paredzēts, ka dalībvalstis, kad tās pieņem minētos noteikumus, paziņo Komisijai šo noteikumu tekstu, kā arī minēto noteikumu un direktīvas atbilstības tabulu. 3 . KOMENTāRI PAR PADOMES NOSTāJU Padome uzskata, ka par tiesisko pamatu būtu jāizmanto LESD 43. panta 2. punkts, nevis Komisijas ierosinātais tiesiskais pamats, jo ar Lisabonas līgumu ieviesta parastā likumdošanas procedūra priekšlikumiem, kuru pamatā ir 43. pants. Komisija neiebilst pret šo tiesiskā pamata grozījumu. Komisija atbalsta Padomes nostāju, jo Padome piekrīt iespējai vakcinēt pret infekciozo katarālo drudzi arī ārpus zonām, kurās piemēro dzīvnieku pārvietošanas ierobežojumus, saskaņā ar Komisijas priekšlikumu. Ņemot vērā priekšlikuma novēloto pieņemšanu saistībā ar iestāžu debatēm, kas izveidojās par atbilstības tabulu jautājumu, Padome plāno noteikt vēlāku datumu, kad dalībvalstīm jāpieņem un jāpublicē normatīvie un administratīvie akti, kas vajadzīgi, lai izpildītu šīs direktīvas prasības, un kad šie akti stājas spēkā. Komisija pieņem šo novēlojumu, kas joprojām atbilst nākamajai vakcinācijas sezonai. Padome ir iebildusi pret pieprasījumu izveidot šā priekšlikuma atbilstības tabulu. Ņemot vērā ierosināto grozījumu nelielo skaitu attiecībā uz esošu direktīvu, kas transponēta valsts tiesību aktos jau pirms desmit gadiem, un to, ka izrietošā transponēšanas pārbaude būtu viegli īstenojama, Komisija var pieņemt atbilstības tabulas prasību neiekļaušanu šajā direktīvā. Eiropas Parlaments ierosināja priekšlikuma grozījumus (galvenokārt tiesiskā pamata maiņu uz 43. panta 2. punktu un jaunu īstenošanas datumu noteikšanu), lai nodrošinātu savlaicīgu piemērošanu attiecībā uz vakcinācijas sezonu. Neviens no grozījumiem neradīja pamatu strīdiem. Tomēr iestāžu diskusijas par atbilstības tabulu jautājumu kavēja priekšlikuma turpmāko virzību. 4. SECINāJUMS Komisija atzinīgi vērtē Padomes nostāju pirmajā lasījumā, kas dara iespējamu pirmstermiņa otrā lasījuma vienošanos. [1] Padomes 2000. gada 20. novembra Direktīva 2000/75/EK, ar ko paredz īpašus noteikumus infekciozā katarāla drudža kontrolei un apkarošanai (OV L 327, 22.12.2000., 74. lpp.) [2] OV L 62, 15.3.1993., 69. lpp.